Pato e Seedorf të pranishëm në Old Trafford
Milano, 9 mars - Alexandre Pato dhe Clarence Seedorf janë në listën e lojtarëve të Milanit që do të jenë të pranishëm në Old Trafford për ta zhvilluar ndeshjen vendimtare të Ligës së Kampionëve.
Sulmuesi brazilian ka qenë në dyshim për të luajtur të mërkurën mbrëma, si pasojë e një lëndimi. Mirëpo, sipas mediave italiane, stafi mjekësor i Rossonerëve ka dhënë dritën e gjelbër që Pato të udhëtojë në Angli.
Megjithatë, mbetet të vendoset nëse 20-vjeçari do të luajë nga minuta e parë, apo do të qëndrojë në bankën rezervë.
Krahas Patos, në ekipin e Leonardos është përfshirë edhe Clarence Seedorf, i cili si pasojë e lëndimit ka munguar në ndeshjet e fundit.
Për tu kualifikuar në çerekfinale, Milani duhet ta përmbysë rezultat prej 3-2 që e pësoi në San Siro nga Manchester United.